Un oratouer 'oa bet savet en 13vet kantved, 'tal-kichen kastell Cranhuel, gant an aotrou bras deus Kerne, Bernard du Chastel. E-kreiz tri c'hrann, da lâret eo tri c'hoad BROUSGWEZ, 'oa bet savet an oratouer-se, marteze a-walc'h en ul lec'h sakr pagan, evit KRISTENAAT anezhañ. An aotrou du Chastel, bet e Jeruzalem, 'nefe degaset gantañ, sañset, tammoù deus ar Groaz, relegoù deus ar Werc'hez Vari ha deus sent all. Lakaet 'noa e deñzor 'barzh an  oratouer. Kement-se 'noa desachet ur bern PIRC'HIRINED ken oa bet ret sevel ur chapel brasoc'h evit digemer tout an dud. Ar chapel nevez oa bet savet e 1535.